от генетична линия на кокошки носачки, максималния обхват на откритите пространства за птичарници, максималния брой редове и необходимото оборудване за осигуряване на ефикасна система за отстраняване на оборския тор в птичарници с многоредова система могат да предполагат извършването на определени дейности, свързани с материалната база, и влагането на инвестиции, като например за изграждане наново на помещения за животните и придобиване на земя или пълно преустройство на помещенията за животните при някои стопанства или производствени единици, чието производство до момента е в съответствие с Регламент (ЕО) No 834/2007 и Регламент (ЕО) No 889/2008. Ето защо за тези стопанства или производствени единици следва да се предвиди преходен период от максимум 8 години, считано от 1 януари 2021 г., за да им се даде възможност да извършат необходимото адаптиране с оглед спазване на новите изисквания.
 (17)
 Изискването по отношение на свинете, що се отнася до минималния процент от повърхността на откритата площ, която да се състои от здрава и плътна конструкция, може да предполага изграждането наново на външни съоръжения, както и промени в системата за събиране на оборския тор в стопанства или производствени единици, чието производство до момента е в съответствие с Регламент (ЕО) No 834/2007 и Регламент (ЕО) No 889/2008. Ето защо за тези стопанства или производствени единици следва да се предвиди преходен период от максимум 8 години, считано от 1 януари 2021 г., за да им се даде възможност да извършат необходимото съществено обновяване на външните помещения за животните или замяна на оборудването с оглед спазване на новите изисквания.
 (18)
 Също така дължината на отворите между верандите и вътрешната част на птичарника, изискването за здрави и плътни прегради за домашните птици за угояване, различни от тези от вида Gallus gallus, както и специфичните изисквания относно кацалките и издигнатите повърхности за седене, могат да предполагат адаптиране на материалната база, като например обновяване на част от помещенията за животните и закупуване на ново оборудване за стопанства, чието производство до момента е в съответствие с Регламент (ЕО) No 834/2007 и Регламент (ЕО) No 889/2008. Ето защо за тези стопанства или производствени единици следва да се предвиди преходен период от максимум 3 години, считано от 1 януари 2021 г., за да им се даде възможност да извършат необходимото адаптиране на помещенията за животните или замяна на оборудването с оглед спазване на новите изисквания.
 (19)
 И на последно място, методиката за изчисляване на минималната повърхност на закритите площи на птичарниците с външна част на сградата може да предполага съответно адаптиране, като например съществено намаляване на гъстотата на животните или обновяване на сградите при стопанства, чието производство до момента е в съответствие с Регламент (ЕО) No 834/2007 и Регламент (ЕО) No 889/2008. Ето защо за тези стопанства или производствени единици следва да се предвиди преходен период от максимум 3 години, считано от 1 януари 2021 г., за да им се даде възможност да извършат необходимото адаптиране на техните бизнес планове или помещения за животните с оглед спазване на новите изисквания.
 (20)
 В интерес на яснотата и правната сигурност настоящият регламент следва да се прилага от датата на